08/04/2013 | Administración LocalMunicipal
Valdoviño
Anuncio aprobación definitiva regulamento da biblioteca municipal

O Concello-Pleno de Valdoviño, na sesión que celebrou en data 18 de xaneiro de 2013, acordou aprobar provisionalmente un novo Regulamento da biblioteca municipal a a derrogación do anterior. Someteuse o expediente a información pública no Boletín Oficial da Provincia (BOP nº31 de 14.02.13) e no Taboleiro edictal da Casa do Concello e transcorreu o prazo de presentación de alegacións sen que se formulase ningunha, polo que o acordo queda elevado automáticamente a definitivo e procedese á publicación do seu texto íntegro para a súa entrada en vigor. EXPOSICIÓN DE MOTIVOS: O presente regulamento axústase ao disposto en Resolución do Parlamento Europeo sobre o papel das bibliotecas na sociedade moderna e no Manifesto da UNESCO sobre a Biblioteca Pública. A Constitución española establece, no artigo 44.1, que os poderes públicos promoverán e tutelarán o acceso á cultura, á que todos teñen dereito. En tal sentido as bibliotecas públicas constitúen un medio fundamental no cumprimento de dito mandato constitucional. O Estatuto de autonomía de Galicia establece no seu artigo 32 que lle corresponde á Comunidade Autónoma a defensa e promoción dos valores culturais do pobo galego, e no 27 atribúelle á Comunidade Autónoma a competencia exclusiva sobre as bibliotecas de interese da comunidade, sen prexuízo do disposto no artigo 149.1.28 da Constitución que teñen como obxectivo facilitar a todos os cidadáns o acceso á información e á cultura. A biblioteca pública é un servicio de existencia obrigatoria dos especificados no artigo 26.1. b) da Lei 7/1985, do 2 de abril, Reguladora das Bases de Réxime Local (LBRL) para todos os concellos que teñan máis de 5000 habitantes ou que conten cun núcleo urbano con poboación superior a 1000 habitantes. A competencia municipal respecto a esta materia está recoñecida nos artigos 25.2 m) da Lei 7/1985, do 2 de abril ( LBRL) e 80.2 n) da Lei 5/1997, do 22 de xullo, de Administración local de Galicia (LALG), Baixo o título “Actividades e instalacións culturais” A lei 5/2012, do 15 de xuño, de bibliotecas de Galicia no artigo 19 fai a definición de biblioteca pública nos seguintes termos: A biblioteca pública é un servizo público básico que ten como finalidade ofrecerlle á cidadanía, en condicións de igualdade, gratuidade e continuidade, o acceso a un conxunto organizado de fondos bibliográficos e recursos informativos que posibilitan a información, a educación e a cultura. Co fin de garantir o exercicio de tal dereito, así como establecer as normas de funcionamento da Biblioteca municipal do Concello de Valdoviño preséntase para a súa aprobación o presente Regulamento: CAPÍTULO I. DISPOSICIÓNS XERAIS 1.1 - A Biblioteca do Concello de Valdoviño é un servicio público de titularidade municipal, e de carácter obligatorio que se presta en exercicio da competencia que prevé o artigo 25.2. m) da Lei 7/1985 do 2 de abril, reguladora das bases de réxime local.1.2 -A súa xestión pertence ó Concello de Valdoviño, a través da Concellería de Cultura, na medida e forma establecida pola lexislación vixente.1.3 - A Biblioteca pública municipal de Valdoviño está inscrita no Rexistro de Bibliotecas de Galicia (resolución do 4 de outubro de 1995, publicada no DOGA nº 212 de 6 de novembro) e integrada na Rede de Bibliotecas de Galicia (resolución do 21 de outubro e 1996, publicada no DOGA nº 220 de 11 de novembro de 1996 de Galicia ). A Biblioteca pública municipal (en adiante BPM) do Concello de Valdoviño ten como misión prestar a todos os cidadáns o servizo de biblioteca pública nos termos e coas condicións que se establecen na Lei de Bibliotecas de Galicia e normativa de desenvolvemento da mencionada Lei. Son funcións da BPM as seguintes: a) Poñer a disposición da cidadanía os seus fondos bibliográficos e recursos informativos de maneira libre e gratuíta, mediante a súa consulta en sala, en rede, ou mediante o seu préstamo nas súas diferentes modalidades. Porén, por razóns de seguridade e conservación debidamentes motivadas, poderá limitarse o acceso a unha parte deses fondos. b) Prestar os servizos básicos definidos como tales nos estándares internacionais e estatais en materia de bibliotecas. Non obstante, os servizos bibliotecarios que impliquen un custo singularizado, tales como a reprografía, o préstamo interbibliotecario e o acceso ás bases de datos, poderán ser obxecto de prezo público nos termos previstos regulamentariamente. c) Atender as específicas necesidades culturais das persoas e dos grupos nos que se integren e promocionar a diversidade cultural e a atención ás variables de idade, sexo e discapacidade. d) Prestar un apoio activo específico á cultura e a língua propias de Galicia. e) Desenvolver actividades de creación ou difusión cultural e de promoción da lectura. f) Recoller, manter e difundir unha colección de interese local e apoiar a creación cultural no seu territorio. g) Contribuír á creación dun espazo público de debate e educación social que posibilite a normal expresión das liberdades públicas e dos dereitos fundamentais das persoas. h) Colaborar na elaboración e actualización permanente do Catálogo colectivo do patrimonio bibliográfico de Galicia, así como doutros posibles instrumentos de acceso común á información bibliográfica ou de acceso ao documento. CAPITULO II: ORGANIZACIÓN E SERVIZOS 4.1. - O fondo da BPM de Valdoviño está constituído por: a) As coleccións e fondos adquiridos pola propia Biblioteca con orzamento municipal. b) As dotacións e envíos da Xunta de Galicia a través das súas Consellerías, con especial procedencia daquela da que dependa a Rede de Bibliotecas. c) As doazóns e aportacións doutras entidades, organismos, institucións e persoas físicas.4.2. - A Biblioteca acepta doazón de documentos coa condición de que o destino que se lles dea poda ser moi diverso, axustándose aos criterios técnicos da persoa encargada da biblioteca. Os documentos incorporados a través de doazón particular permanecerán no fondo da biblioteca segundo os criterios técnicos do persoal encargado. En contadas ocasións a conservación do fondo será indefinido.4.3. - En xeral admítense documentos que reunan as seguintes características: que estean en perfecto estado de conservación, con contidos actuales e/ou interesantes, titulos novos para o fondo da biblioteca, fondo patrimonial e de colección local. Os documentos estragados ou de contido obsoleto destinaranse a reciclado de papel.4.4.- As doazóns efectuadas á biblioteca son altruístas e en ningún caso a cambio de contrapartida económica ou de recoñecemento público do doador por calquera medio. A biblioteca non asumirá o transporte de documentos de domicilios particulares ata a súa sede.4.5. - A aceptación dunha doazón dará lugar a unha carta de agradecemento á persoa doadora. O mantemento da BPM queda garantido por: a) O orzamento anual do Concello, debendo consignar as partidas específicas. b) As aportacións que ingresen por subvencións ou doazóns doutras administracións, entidades ou organismos, herdanzas, legados e doazóns de persoas físicas ou xurídicas, se as houbera. A persoa responsable da biblioteca deberá posuír titulación universitaria e terá a cualificación, nivel técnico e capacidade axeitada para atender ás súas funcións. O persoal de apoio en biblioteca deberá ter unha titulación mínima de bacharelato. Art.6.1.- A dirección da BPM corresponde a persoa responsable da biblioteca que entre outras terá as seguintes funcións: - Representar a biblioteca e velar polos seus intereses - Dirixir, planificar e organizar os servizos da biblioteca e o traballo administrativo e técnico - Dirixir e coordinar e, se é o caso, executar as tarefas que se deriven do tratamento técnico e administrativo dos fondos - Promover a cooperación técnica con outras bibliotecas e entidades - Realizar as propostas necesarias das medidas que considere precisas para a mellora e ampliación dos servizos - Promocionar e difundir os servizos da biblioteca entre a poboación potencialmente usuaria da mesma. - Estudar e realizar as iniciativas que non fosen previstas no Regulamento da biblioteca e non estean en contradición co mesmo ou coa normativa vixente - Resolver situacións non contempladas no regulamento, e poñelas, posteriormente, en coñecemento do Concello, co obxecto de, se procede, tomar un acordo definitivo para a súa inclusión no mesmo - Realizar e presentar unha memoria anual, onde informará de todo o acontecido na biblioteca e nas actividades e servizos desenvoltos por esta. -Poderá, se é así fora necesario, realizar as funcións encomendadas ao persoal de apoio. - Todas as demais que, por disposición legal, regulamentaria ou por convenio, lle fosen encomendadas Art.6.2. - As funcións destinadas a persoal de apoio serán as seguintes: - Atención aos usuarios e información xeral dos servizos da biblioteca de modo presencial, por teléfono, fax, por correo postal ou por correo electrónico - Asistencia básica ao usuarios no uso dos recursos bibliográficos e documentais - Atención ao usuario, referencia e información bibliográfica básica - Información e formación básica de usuarios sobre o manexo do computador e dos servizos de internet - Realización e formación do préstamo, devolucións, renovacións e reservas - Control e subministro dos documentos para a consulta na sala - Mantemento da base de datos de usuarios - Colocación de códigos de barras de usuarios e exemplares - Control de publicacións periódicas - Reprodución e distribución de boletíns de sumarios, novidades, guías de lectura - Colaboración na elaboración de exposicións temáticas e ou de novidades dos fondos documentais - Comprobación do estado dos fondos e se fose posible reparación dos mesmos - Reconto, colocación e ordenación de todo tipo de fondos - Recepción e preparación de envíos de correo e paquetaría - Preparación dos materiais bibliográficos para o seu uso: magnetización, selado e etiquetado - Mantemento de obras actualizables (fascículos) - Realización de fotocopias e escaneado de documentos para traballo interno - Vixilancia do cumprimento da normativa de utilización dos servizos bibliotecarios e do Regulamento da biblioteca - Realizar e/ou participar nas actividades de animación, difusión, etc., que se realicen na biblioteca ou noutros lugares que a biblioteca dispoña Aquelas outras tarefas afíns á categoría do posto que lle sexan encomendadas e resulten precisas por razón do servizo 7.1 - Segundo a normativa vixente, o horario de atención ó público será de 25 horas semanais como mínimo. O horario figurará e lugar visible na entrada da biblioteca e do edificio da casa da cultura e distribuirase de acordo ao aprobado polo órgano municipal competente.7.2 - Estableceranse horarios diferentes para períodos vacacionais (época estival, Nadal, Semana Santa, Entroido e outros ) e períodos coincidentes co desenvolvemento de curso escolar.7.3. - O peche da biblioteca a causa de festivos e/ou outras causas que poideran acontecer anunciarase mediante carteis fixados na porta de entrada do edificio cun mínimo de 24 horas de anticipación.7.4 - En función de necesidades sociais e do personal dispoñible poderase modificar o horario de todos ou dalgúns dos servizos ao público. De acordo coa normativa vixente a BPM prestará, polo menos, os seguintes servizos: * Lectura e consulta en sala * Información bibliográfica * Préstamo a domicilio *Sección de materiais non librarios *Acceso a internet * Sección infantil e xuvenil * Hemeroteca * Sección Local *Actividades culturais CAPÍTULO III. USUARIOS e NORMAS DE USO 9.1 - Recoñéceselle a tódalas persoas o dereito a accederen en condicións de igualdade e sen discriminación ás dependencias da Biblioteca municipal e a obter información sobre os seus servizos e sobre os procedementos de utilización.9.2 - O acceso ás dependencias públicas da BPM será libre, gratuíto e non requerirá acreditación de identidade, excepto para o servicio de préstamo, informática e internet e uso de material bibliográfico especial, para o que a BPM expedirá o correspondente carné de lector/a.9.3 - Os usuarios teñen dereito á intimidade e o anonimato (Lei orgánica 15/1999 de 13 de decembro de Proteción de Datos de Carácter Persoal). O persoal da biblioteca non revelará a terceiras persoas a identidade dos usuarios nin os materiais que utilizan 9.4 - Permitirase a entrada con materiais informativos ou de escritura propios, tales como ordenadores portátiles, pero non a de cámaras fotográficas, escaneres particulares e outros aparellos de reproducción. Os teléfonos móbiles deberán ficar desconectados no interior da biblioteca. Só está permitida a entrada de animais en caso de acompañaren a invidentes.9.5 - Non se permitirá introducir comida, bebida (agás auga), tabaco ou similares nin permanecer nas salas cunha finalidade distinta á fixada para cada espazo, así como alterar o orde ou o silencio, marcar ou danar bens mobles ou inmobles. Tampouco se consentirá subliñar, escribir, dobrar, raspar ou mutilar os documentos, material bibliográfico, audiovisual, sonoro, informático ou calquera tipo de fondos da BPM.10.1. - As persoas que utilicen os servizos da biblioteca están obrigadas: a) A respectaren os dereitos dos outros usuarios. b) A axustaren a súa conducta aos principios democráticos de convivencia, ás disposicións que contén este regulamento e ás instruccións que en execución del diten as autoridades municipais ou lles dean os traballadores responsables da biblioteca, que adoptarán as medidas precisas para garantir a boa orde nas salas pudendo excluir delas ás persoas que, por calquera motivo, a alteren. c) A preservaren a integridade dos libros, materiais e instalacións da biblioteca e a faceren un uso axeitado deles.10.2. - Os postos de lectura, como norma xeral, resérvanse para consulta, lectura e utilización do fondo bibliográfico das bibliotecas 11.1.- A maioría dos fondos da biblioteca son de libre acceso, polo que o usuario accede a eles directamente, sen necesidade de solicitalos. Os fondos que estean en acceso pechado deberán solicitalos ao persoal da biblioteca cumprimentando a correspondente ficha.11.2.– As únicas restricións en razón da seguridade e conservación realizaranse en función do carácter patrimonial ou especial de certos documentos, material bibliográfico ou audiovisual, non obstante será posible o seu uso na sala con fins de investigación.11.3. - Coa fin de evitar a excesiva desorde as coleccións de acceso directo, o usuario, deberá depositar as obras no lugar disposto para tal efecto na sala de biblioteca.11.4 - Calquera lector/a pode propoñer á BPM a través das desideratas a adquisición de libros ou outros fondos que considere necesarios. Estes serán considerados en base a súa calidade, vixencia, necesidades, tipo de biblioteca ou orzamento.11.5. – Para consulta de fondos audiovisuais usaranse os inventarios a disposición do público. O CD, DVD ou CD-rom será entregado directamente pola persoa encargada da biblioteca 11.6 - O/a usuario/a responsabilízase de respectar a lexislación vixente en materia de propiedade intelectual.12.1.- A B. P. M. ofrecerá un servicio de información do uso e utilización dos servizos e salas, bibliográfica e referencia.12.2 - O persoal do centro está a disposición dos/as usuarios/as para informarlles e facilitar o uso da colección.13.1 - Serán obxecto de préstamo todos os libros existentes na Biblioteca, de carácter xeral, excepto os que se enumeran a continuación: a) Os manuscritos, incunables, raros e preciosos, se os houbera. b) Os exemplares únicos que, por non estar á venda no comercio, sexan dificilmente dispoñibles. c) Os doados á BPM coa condición expresa de non ser obxecto de préstamo. d) As enciclopedias, dicionarios e/ou atlas, e, en xeral, obras de consulta ou uso moi frecuente que determine o/a persoa responsable da biblioteca. e) Os que teñan carácter de únicos pola singularidade da súa encadernación, por teren dedicatorias manuscritas, debuxos orixinais, notas, ou comentarios manuscritos de personalidades. f) As obras que polas súas características especiais, quedan excluídas do préstamo por decisión da persoa responsable da biblioteca. g) O fondo local 13.2. - Previa presentación do carné ou tarxeta de lector/a, cada persoa poderá sacar en préstamo 3 libros, por un período máximo de 15 días. O préstamo poderase renovar por un período idéntico de 15 días. A renovación pode facerse por teléfono indicando o nome e nº de socio e o nº de rexistro do libro.13.3. -O/a responsable de biblioteca poderá autorizar, cando o considere conveniente, a determinados/as lectores/as e en determinadas circunstancias, retirar un número maior.13.4. - Excepcionalmente e atendendo a criterio da persoa responsable da biblioteca, poderanse prestar obras de consulta e outras para os períodos nos que a BPM permanece pechada ao público (fin de semana, días festivos, etc.) 13.5. - O tempo de préstamo conta a partir do día en que se levou o libro en préstamo. Unha vez transcorrido o tempo estipulado procederase á reclamación por teléfono ou por carta do libro ou libros prestados. No caso de que unha vez reclamado por correo normal non se recibise a devolución do libro, poderase proceder a notificar a través da policía municipal.13.6. - O lector ten dereito a solicitar en reserva ata dous libros que estean en préstamo e a Biblioteca advertiralle da súa devolución para que os recolla no prazo máximo de tres días. Transcorrido ese prazo, enténdese anulada a reserva.13.7. - O número de materiais audiovisuais, sonoros, especiais ou informáticos que poden obterse en préstamo de cada vez é de 2, por un período de 1 semana, 13.8. -En total cada usuario/a poderá ter en préstamo a domicilio un máximo de 5 fondos da biblioteca: 2 materiais e 3 libros.13.9. – O/a usuario/a deberá comunicar ao persoal da biblioteca calquera anomalía ou deficiencia que poida existir no citado libro ou material.13.10. - Se determinado fondo bibliográfico se necesita para actividades culturais ou de animación á lectura, estes poderán non ser obxecto de préstamo durante ese período de tempo 13.11. - O préstamo realizarase ata 15 minutos antes do peche da Biblioteca 14.1.- Para a obtención dos préstamos individuais é preciso ser socio/a da BPM e posuír o carné ou tarxeta de lector.14.2 - O carné de socio é persoal polo que só se realizarán préstamos aos/ás propios/as lectores/as que figuren no carné de lector/a sendo intrasferible para cada individuo coa excepción dos pais ou titores de menores de 10 anos que poderán retirar libros con carnés dos seus fillos sempre que vaian dirixidos a ditas idades. O carné deberá ser mostrado ao persoal da Biblioteca, sempre que llo soliciten.14.3.- O carné de lector/a é gratuíto. Para a súa obtención será preciso presentar unha solicitude, coa que se achegará unha fotocopia do documento nacional de identidade, se é que a persoa está obrigada a telo, ou documento equivalente e dúas fotografías.14.4. - Os/as usuarios/as comprométense a notificar os cambios de identidade, enderezo ou teléfonos que poidan ter dende o momento de faceren o carné de socio.14.5. - O carné de socio terá unha validez de cinco anos para meores de idade e de dez para maiores de idade, a partir dese tempo deberá procederse a súa renovación.15.1 - O uso dos ordenadores, o servizo de internet e o préstamo dos materiais audiovisuais, sonoros, informáticos, especiais ou bibliográficos, é gratuito.15.2. - Para a audición, visionado en sala e utilización dos ordenadores ou préstamo dos materiais audiovisuais, sonoros e informáticos é necesario ser socio/a da B. P. M. de Valdoviño e presentar o carné de socio/a ou algún documento identificativo. Non poderán utilizar estes aparellos, nin se realizarán préstamos a nome de persoas distintas ós/ás solicitantes.15.3. - O material (casetes, cd, vídeos, cd-rom, disquetes, DVD.) que sexa obxecto de préstamo a domicilio debe solicitarse do mesmo modo que o material bibliográfico.15.4. – Os menores de 16 anos precisan de autorización de pai/nai ou titor para poder acceder aos equipos informáticos sen acompañamento dun adulto. Os adultos serán responsables asimesmo do comportamento dos menores que os acompañen.15.5. - O tempo de uso está limitado a unha hora media por usuario/a, con posibilidades de prórroga, se non hai ninguén en espera. No caso de que haxa varias persoas para a utilización dos ordenadores, ou consulta en Internet, e co obxectivo de prestar un mellor servicio ó/á usuario/a, a Biblioteca disporá dun sistema de quendas. En todo caso, a excesiva demanda do servizo provocará que se priorice o uso para consulta bibliográfica e o uso cultural ou de interese pedagóxico sobre o estritamente lúdico.15.6. - Para impresión de documentos o usuario pedirá autorización ao persoal da biblioteca e en todo caso deberá aportar o papel 15.7. - Non se permite chatear xa que o uso fundamental será a busca de información ou temas culturais.15.8. - Poderase facer uso do correo electrónico.15.9. - O usuario comprométese a respectar en todo momento a lexislación vixente en materia de propiedade intelectual e a facer un uso axeitado do servizo de acceso a Internet tendo presentes os principios que rexen a actividades da biblioteca pública 15.10. - A Biblioteca poderá facilitar os auriculares para a escoita, aínda que se aos/ás usuarios/as lles resulta máis cómodo traer os seus propios, poderán facelo.15.11. - Está expresamente prohibido calquera acto ou intento de adulteración dos programas ou configuracións informáticas, así como maltratar os ordenadores, desconectalos, apagalos ou realizar algún cambio no seu funcionamento. Todo dano nos ordenadores, auriculares, materiais ou libros ocasionado polo maltrato ou polo uso incorrecto dos mesmos, deberá ser corrixido ou reparado polo/a usuario/a que o causou 15.12 - O acceso en Internet a contidos inapropiados ou inaxeitados é responsabilidade exclusiva do/a usuario/a, e, o persoal da biblioteca, resérvase o dereito a finalizar en calquera momento a sesión de consulta, cando considere que non se está facendo un uso axeitado do servicio. Agora ben, tendo en conta que os contidos accesibles a través de Internet mudan constantemente e sen previo aviso, e que a Biblioteca non pode supervisar estes contidos, serán os/as usuarios/as os/as que avalíen a pertinencia da información á que accedan; o persoal da biblioteca non será responsábel en ningún caso da información que poidan recuperar ou á que poidan acceder os usuarios a través dos postos de Internet. No caso de menores de idade serán os pais, nais ou titores os que teñan que asumir esa responsabilidade.15.13. - A biblioteca non conserva información sobre páxinas consultadas pero sí leva control sobre quendas diarias. Esta información poderá ser requerida xudicialmente se así se precisase.15.14. - Non se deben apagar os Pc de Internet público e ante problemas, os usuarios non intentarán reiniciar os equipos.15.15. - Todas as dúbidas ou calquera información que desexen poden preguntarlla ao persoal da biblioteca, igualmente, deberán informar de calquera dificultade técnica. O persoal de biblioteca poderá prestar axuda aos/ás usuario/as no manexo básico dos computadores e de Internet sempre que este traballo non interrompa outros labores bibliotecarios e da atención ao público. O persoal da biblioteca non pode proporcionar axuda avanzada no uso dos computadores e non é responsable da perda de datos ou información.16.1. - As bibliotecas ofrecen ós/ás nenos/as os mesmos servicios que para os/as adultos/as (lectura e consulta en sala, préstamo, información, etc.) pero sobre todo, pola súa idade, intentarase darlles unha información e atención máis personalizada e individualizada, polo que se organizarán -na medida do posible-, actividades dirixidas específicamente a fomentar a lectura neste sector.16.2. - Agás durante estas actividades organizadas, programadas e convocadas, o persoal da biblioteca en ningún momento se responsabilizará de que os menores permanezan dentro das instalacións durante un periodo determinado.17.1 - Na hemeroteca ou sección de publicacións periódicas, as revistas ou publicacións periódicas estarán en libre acceso ás do propio ano.17.2. - Por razóns de espazo, sólo se arquivarán e gardarán as que o persoal da B. P. M. considere de interese para a mencionada biblioteca e os seus usuarios. Principalmente as de uso moi frecuente, culturais, científicas e/ou de temas locais.17.3. - No caso da prensa, tamén por razóns de espazo, só se conservará a do último mes respecto aos diarios nacionais, a do último ano respecto aos diarios rexionais e indefinidamente a prensa local.17.4 - Para facilitar a difusión deste material bibliográfico, a súa lectura, consulta e utilización, prestaranse as revistas e publicacións periódicas anteriores ás últimas recibidas, excepto nos casos de exemplares excepcionais, raros ou únicos.18.1. - A Biblioteca terá unha sección local na que se conservarán obras e documentación relativas ao municipio ou de escritores que teñan relación co mesmo.18.2. - As obras desta sección non serán obxecto de préstamo, só se poderán consultar na sala, coas debidas excepcións que resolverá a persoa encargada da biblioteca.19.1. - Periódicamente e ó longo do ano, organizaranse actividades culturais, de animación, fomento da lectura e uso da biblioteca.19.2. - As actividades que organiza a biblioteca son gratuítas para o usuario e en caso contrario anunciarase en carteis e folletos promocionais. O custo poderá obedecer ao carácter especial da actividade, ao seu interese restrinxido ou á necesidade de autofinanciación e gozará da autorización e visto e prace do órgano competente habida conta da potestade do Concello de Valdoviño, sede da biblioteca, na súa regulamentación e condicións de uso e goce da mesma.19.3.- A utilización da biblioteca para actividades de difusión e promoción terá preferencia sobre outros usos da biblioteca podendo establecerse restricións de outros servizos (lectura en sala, préstamo ou outros) mentres se realicen as actividades.19.4. - As actividades que organiza a biblioteca serán de libre acceso para todos os veciños. Por motivos de capacidade ou por estar dirixidas a un sector de público determinado, poderanse priorizar e limitar as idades dos participantes e fixar o aforo máximo.19.5. - Poderase de acordo coa concellería que xestiona o servizo, negar a cesión de instalacións para actos nos que a finalidade sexa a publicidade de marcas ou casas comerciais ou de lucro, actos de propaganda, relixiosa ou xenófoba así como aquilo que vaia en contra da dignidade humana.19.6. - As persoas que interfiran nas actividades deberán abandonar a sala cos nenos que puidesen acompañalos.19.7. - O Concello promoverá a coordinación do funcionamento da biblioteca municipal coas dos centros escolares e a realización de actividades conxuntas que revertan na mellora do funcionamentos das bibliotecas escolares e no coñecemento e uso de BPM.20.1. – Os usuarios poderán presentar as suxestións e reclamacións que consideren convenientes na caixa prevista a este efecto; estas serán revisadas polo persoal técnico e consideradas en base ás necesidades existentes e orzamento previsto.20.2.– Os/as usuario/as deberán vixiar as súas pertenencias. A biblioteca non se responsabiliza de pérdas ou roubos.20.3. - Os usuarios menores de idade, vaian ou non acompañados, non serán responsabilidade do persoal da biblioteca salvo en actividades programadas con aforo limitado sen presencia de nais/pais e/ou titores. No resto dos casos o persoal da biblioteca non se responsabilizará das entradas ou saídas do menor no caso de que quede só. 20.4. -Os pais ou adultos que acompañen a neno/as á biblioteca deben intentar que non corran descontroladamente, berren, choren desconsoladamente ou baleiren estanterías a modo de xogo. Se os adultos non poden controlar a situación pediráselles a ambos que abandonen a sala. No caso de menores de idade que acudan sós, a expulsión será notificada aos pais ou titores legais mediante carta onde constará o período de expulsión e a causa que ten motivado os feitos.20.5. -A biblioteca ten un servizo de envío por correo postal, electrónico e mensaxería de información sobre actividades. Os usuarios inscritos poden cancelar os seus datos personais no momento que o desexen previa petición persoal ou por escrito CAPÍTULO III. TRATAMENTO ADMINISTRATIVO E TÉCNICO DOS FONDOS DA B. P. M.21.1. - A Biblioteca deberá levar un rexistro no que figuren todos os fondos da B. P. M. O fondo está ordenado según a Clasificación Decimal Universal 22.1 - Cando un/unha usuario/a perda, deteriore ou mutile (falta de páxinas, etc.) algún libro procederase a dalo de baixa no correspondente Rexistro.22.2 - Se cando se revisen os estantes da Biblioteca, o persoal ten constancia da desaparición, extravío ou falta dalgún exemplar, tanto que fose por furto ou por outro motivo, haberá que proceder a dalo de baixa do correspondente Rexistro.22.3 - Cando sexa necesario, o responsable da Biblioteca realizará unha relación dos fondos, que por estar moi deteriorados polo uso ou outras condicións, desfasados, mutilados, falta de vixencia, actualidade, etc., para o seu posible expurgamento.22.4. - O/A persoa responsable da biblioteca informará a/o secretario/a e ao concelleiro/a do que dependa o servizo bibliotecario, e, coa pertinente sinatura e autorización procederase a realizar o mencionado expurgamento. CAPITULO IV: RÉXIME SANCIONADOR As infraccións e sancións poderán ir dende a amoestación verbal até a expulsión temporal ou definitiva da BPM ou/e a retirada de carné de prestatario.23.1.- A demora na devolución, o deterioro ou perda dos fondos obxecto de préstamo dará lugar á correspondente sanción previa audiencia ao interesado.23.1.1.- No caso de demora, a sanción consistirá na suspensión temporal do dereito a prestamo polo tempo que se acorde.23.1.2.- No caso de deterioro ou perda, a persoa estará obrigada a repoñer o libro, ou outro tipo de fondo emprestado por un igual ou similar en canto a características, tema ou materia, calidade e/ou prezo. De non ser posible deberase indemnizar ao concello polo seu valor.23.2 - Se se sorprende a algunha persoa intentando sacar da Biblioteca calquera tipo de fondo (libros, material audiovisual, sonoro, informático, etc.), sen pasar polo servizo de préstamo ou sen coñecemento e autorización do persoal da mesma, sancionaráselle, de acordo co punto anterior.23.3. – O/a usuario/a que non observe as condicións debidas de comportamento, que realice un uso indebido dos servizos da Biblioteca, permaneza nas salas con finalidade distinta á fixada para cada espazo ou incumpra as normas contidas neste Regulamento poderá ser sancionado segundo o previsto no presente artigo.23.4. - As sancións imporanse con respecto ao principio de proporcionalidade, e terase en conta a gravidade do feito constitutivo da infracción, os criterios de intencionalidade, reiteración, natureza dos prexuízos causados e reincidencia.23.5. - A competencia para resolver correspóndelle ao/á concelleiro/a de área. Todo isto, sen prexuízo de adoptar as demáis medidas a que haxa lugar en dereito. DISPOSICIÓNS ADICIONAIS O regulamento farase público para que os usuarios o coñezan, e estará a disposición de quen o pida na biblioteca. A biblioteca poderá establecer condicións xerais adicionais no uso dos seus recursos e servizos previa autorización do órgano competente. DISPOSICIÓNS DERROGATORIA Quedan derrogados os regulamentos da B. P. M. de Valdoviño anteriores ao presente. DISPOSICIÓN DERRADEIRA O presente regulamento consta de 23 artigos, dúas disposicións adicionais, unha disposición derrogatoria e unnha disposición derradeira e, entrará en vigor, unha vez aprobado definitivamente polo o Pleno do Concello e publicado integramente o seu texto no Boletín Oficial da Provincia, trascorrido o prazo previsto nos artigos 70.2. 65.2 da Lei 7/1985, de 2 abril LRBRL. Marco Lexislativo *Constitución Española. *Estatuto de Autonomía de Galicia. *Lei 7/1985 de 2 de abril reguladora das bases do réxime local. *Lei 5/1997 do 22 de xullo de administración local de Galicia. *Lei 15/99 de protección de datos de carácter persoal. *Decreto 41/2001de 1 de febreiro de refundición da normativa na materia de bibliotecas *Lei 5/2012 de 15 de xuño de bibliotecas de Galicia. Valdoviño, 22 de marzo de 2013 O Alcalde, Asdo: José Antonio Vigo Lago